አቶ ውብሸት፡- ማኅበረ ቅዱሳን በቤተ ክርስቲያን ሥር የተዋቀረ እንደ መኾኑ መጠን ሀብቱና ንብረቱ በሙሉ የቤተ ክርስቲያን ነው፡፡ ማኅበሩ፥ ዐሥራት በኩራትን አይሰበስብም፡፡ ይልቁንም እያንዳንዱ ምእመን፣ ለቤተ ክርስቲያን ሊከፍል የሚገባውን ዐሥራት በኩራት በአግባቡ እንዲሰጥ ነው የሚያስተምረው፡፡ ማኅበረ ቅዱሳን አገልግሎቱን የሚያከናውነው፣ አባላቱ እንደ ምእመን፥ ዐሥራታቸውን ለቤተ ክርስቲያን ከመስጠት ባሻገር ለማኅበሩ በሚያደርጉት የአባልነት መዋጮ ነው፡፡ አባላት፣ ከገቢያቸው እንደማንኛውም ምእመን ለቤተ ክርስቲያን ከሚያወጡት ዐሥራት በኩራት ተጨማሪ ኹለት በመቶ እያዋጡ የማኅበሩን አገልግሎት ይደግፋሉ፡፡ ከዚህ ውጭ ያለው የሐሰት ወሬ ስለኾነ ይህን የሚል አካል ካለ በማስረጃ ነው ማቅረብ ያለበት፡፡
